Regatul Lituaniei a fost o monarhie constituțională cu o existență scurtă, care a fost creată spre sfârșitul primei conflagrații mondiale, în perioada în care Lituania era sub ocupația Imperiului German. Consiliul Lituaniei a proclamat independența Lituaniei pe 16 februarie 1918, dar Consiliul nu a reușit să formeze un guvern, să organizeze poliția sau alte instituții ale statului, datorită prezenței continue a prezenței trupelor germane. Germanii au propus mai multe propuneri pentru incorporarea Lituaniei în Imperiul German, în principal în Prusia. Lituanienii au rezistat acestor idei și au sperat să își păstreze independența prin crearea unei monarhii constituționale. Pe 4 iunie 1918, ei au oferit coroana aristocratului german Wilhelm Karl, duce de Urach. Ducele Wilhelm a acceptat coroana în iulie 1918 și și-a luat numele de Mindaugas al II-lea. Cu toate acestea, nu a vizitat niciodată Lituania. Alegerea sa a stârnit controverse, a divizat Consiliul și nu a dus la obținerea rezultatelor dorite. Cum Germania pierdea războiul și era cuprinsă de Revoluția din Noiembrie, lituanienii și-a suspendat pe 2 noiembrie 1918 oferta făcută ducelui Wilhelm, punând astfel capăt domniei sale.